**srev**

*Mariana Fulger*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(joc)

priveam un timp de vers invers

cum se plimba prin clipe

srev, srev spuneau pietrele

srev, urma autobuzelor pe bulevard

srev, srev, mugurii corcodușilor

sub neaua care se cernea srev, srev..

srev, vitrinele cu un timp al lor albastru

și marea foșnind peste oraș

pașii îndrăgostiților mereu visători

și dorul marinarilor îndepărtați

srev, pescărușii ca niște aeroplane de observație

cu alarmă de furtună și resturi

srev, inimile pretutindeni

priveam un timp de floarea-paștelui

cum se lățea în fața mea

să culeg, să culeg și înainte să vină prânzul

să duc mamei scumpe care mă aștepta în prag

în copilăria nemuritoare, deși fără alt timp

priveam la chipul ei cum râde înlăcrimat

peste drumurile care o lăsau în urmă

când pe noi, copiii ei, ne duceau, ne duceau

și îl sărutam infinit

priveam un el și-o ea bătrâni visători

cum se țineau de mână

în fiecare clipă în care ne întâlneam

și mă imaginam dăruindu-le flori

priveam a mea muză cum își plimbă

dulce privirea printre trecători în calea mea

și ningea, ningea timp de poezie

în inima ei, în inima mea

srev, srev...

\_

Copyright Mariana Fulger